kk kk kk kk kk kk kk kk kk kk kk kk ba kk kk tt kk kk kk kk mk kk uk kk uk kk kk ba ky mhr kk kk ru kk kk kk kk kk be kk kk kk kk uk kk kk kk uk kk kk kk kk kk kk kk kk ru kk bg kk kk kk kk kk kk hbs_cyr de kk kk kk kk kk en kk kk kk en en en kk kk kk kk kk kk kk kk kk kk kk kk kk kk kk kk kk kk kk de kk kk kk kk kk kk en en kk en ru en en kk en en en en hbs_lat en bg en en kk en ru en en kk en mn en en kk en en en en kk kk kk en ru en en kk en ru en en kk en be ru en kk en id en en kk kk kk kk kk en kk en en kk en pt en en hu en nl de en kk en bg en en kk en kk ru en kk en ky en en kk en kk en en kk en kk en en kk en kk de en kk en kk kk uk ky kk ky kk kk kk ru kk kk kk de kk kk kk de kk kk de kk kk de kk kk de kk kk de kk kk de kk kk de kk kk de kk kk de kk kk de kk kk de kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk en ru kk kk ru kk en
Келешекте қазақстан халқын сәулетті қаласы асырай ма, әлде дархан даласы асырай ма?! – “ЕлАна” әлеуметтік, қоғамдық-танымдық сайты
Соңғы жаңалықтар. Астана, Алматы, облыстар, тәлім-тәрбие, салт-дәстүр, тарих, спорт, саясат туралы ақпарат сайты
Мемлекеттік бағдарламалар, ұлт жоспары 100 қадам
28.11.2016 Елана 20 Comments Астана
Міне, бұл сұрақ бүгінде ешкімдерді онша алаңдата да қоймайтын сияқты. Дегенмен мұның өте күрделі сұрақ екендігін алға тартқым келеді. Сол үшінде әңгімені тым әріректен толғап көрелік.        1.Еліміз және оның (қысқаша) экономикалық қуаты. Біздің елде шамамен 130 ұлт өкілдерінен құралған 17 202 600 -дей халық тұрады.  Қазақстанның байтақ даласы 5 Франция, немесе 3 Түркияның териториясымен тең. Еліміздің кең байтақ екендігі сондай, мысалы Сингапурда 1 шаршы км-ге 7437 -адамнан келетін болса, бізде бір шаршы км-ге небары 6-ақ адамнан келеді екен. Ал, Қазақстан мен Ресей арасындағы шекара – әлемдегі құрлықпен өтетін ең ұзын шекара болып табылады. Оның ұзындығы 7512 км. Қазақстан өзінің алып таулары, жабайы ормандары, ыстық шөлдері, мөлдір көлдері, жылжып аққан өзендері, түрлі жануарлармен өсімдіктері бар кең даласымен бай ел саналады. Сонымен қатар еліміз табиғат қорларымен ең бай мемлекеттердің бірі.  Менделеев кестесіндегі 105 элементтің 99-ы біздің елде бар. Оның 70-інің қоры анықталған болса, солардың бүгінде 60-ы өндіріледі. Еліміз мұнай өндіруден Әлем бойынша 8 орында. Болжам бойынша оның жалпы көлемі 12-17 миллиард тонна. Мұндай көлемімен Қазақстанды потенциалды мұнай державаларының бірі деп санай аламыз. Сондай-ақ, жалпы уранның бестен бір бөлігі де біздің елде, әрі оны өндіруден бірінші  орындамыз. Астық экспортынан еліміз лидерлердің бірі. Біздің ел жылына 40 елге астық экспорттайды. Бүгінде біздің Өнеркәсіптің жетекші салаларының қатарына түсті және қара металлургия жатады. Қазақстанның мысы, қорғасыны, мырышы және кадмийі сапасының жоғары деңгейде болуына байланысты, әлемдік нарықта сұранысқа ие және бәсекеге қабілетті. Қазіргі таңда экономикалық дамудың негізгі көзі елдің шикізат әлеуетін пайдалану болып табылады. Қазақстанда болашақта ашық кен орындарын игеру есебінен 2015 жылға қарай 150 млн. тонна мұнай және 79 млрд текше м газ мөлшерінде көмірсутегі шикізаты өндіріледі. Еуропа елдері Қазақстан экспорты көлемінің негізгі бөлігін алады. Қазақстан ірі отын-энергетикалық өңір болып табылады. Еуропа елдері арасында Қазақстан экспортын негізгі тұтынушылар Швейцария, Италия, Польша, Германия қатарлы елдер. Еуропа елдеріне экспорт жасау мұнай, ферро-қорытпалар, металлургия өнеркәсібі өнімдерін, бидай сату есебінен артып отыр. Азия өңіріндегі елдерге қазақстандық өнімдерді жеткізу көлемі ұлғайып, негізгі тұтынушылардың бірі қытай өнеркәсібі болып табылады. Міне, осыған қарап біз еліміздің кең жазира далалы, кенге бай, қуатты ел екендігімізді аңғарамыз, әрі мақтан тұтамыз. Еліміз бүгінде Аллаға шүкір ғарыштап дамып келеді. Оған да шүкірлік дейміз.
2.Мал шаруашылығы – қазақ халқының ата кәсібі.
(Әуелгі суреттерге бір назар салып көрелік).
(Өздеріңіз көріп отырғандай қазақтың ата-кәсібі кең даламыздың көркі, әрі қайнаған жұмыс ордасы болған).
Қазақ халқының көне заманнан бергі ата кәсібі мал шаруашылығы болғаны баршаға аян.Бұл кәсіп қазан төңкерiсiне дейiн көшпелi мал шаруашылығына негiзделіп келді. Жер көшпелi қауымның ортақ меншiгi болып саналды. Қазақстан Ресейге қосылып мемлекеттiлiгi жойылған кезеңнен бастап, әсiресе 1891 жылдарғы Дала ережесi өмiрге енгiзiлгеннен кейiн, көшпелi шаруашылықтың сипаты өзгердi. Тауар-ақша қатынастарының дамуы көшпелiлердiң едәуiр бөлiгiн жерсiз қалдырды. Шұрайлы жайылымдық алқаптар ауқаттылардың қолына шоғырланды. Осылайша ХХ ғасырдың басында көшпелi шаруашылықтарды дағдарыс шарпыды. Бұқараның кедей топтары қайыршылыққа ұшырап, мал басы кемiп кеттi. Көшпелiлердiң кедейленген бөлiгi отырықшыға айналды. Дағдарыстың тереңдей түсуiне, патша өкiметiнiң ең шұрайлы жерлердi тартып алып, қоныс аударушыларға берген отаршылдық саясаты қатты әсерiн тигiздi. Шын мәнiнде бұл байырғы халықты ата мекендерiнен күшпен ығыстырып, құнарсыз жерлерге қуу болды. 1917 жылға дейiн патша үкiметi қазақтардан 45 млн. гектардан астам жердi тартып алып, iшкi Ресейден келген жаңа қоныс тебушiлерге алып бердi. Патша үкiметiнiң қоныс аудару саясаты жергiлiктi халықтың экономикалық мүдделерiне аса үлкен нұқсан келтiрдi. Сондай-ақ, қазақтардың ата-бабаларының құнарлы қоныстарын қоныс аудару қорына күшпен алып қосу арқылы, жартылай отырықшы мал шаруашылығына және егiншiлiкке бейiмделмеген қазақ көшпелiлерiнiң табиғи дамуын тежедi. Осыған байланысты Қазақ халқының жерге қоныстануы, оны пайдалану жолындағы күресi нәтижесіз болып аяқталды. Міне, осылайшаотырықшылыққа көшу қазақ шаруалары үшiн қиын үдерiс болды. Жер иелену құқығымен қоса бұған белгiлi бiр мөлшерде қаржы-қаражат та қажет едi. Ал патша үкiметi қандай да бiр көмек көрсетуден бас тартты. Оның соңы қолдан жасалынған әйгілі ашаршылық зұлматтарына ұласты.
3.Ашаршылық зулматының нақты дерегіне тоқталып көрелік.
– Бүгінде сол зұлмат жылдарын зерттеп жүргендер, ашаршылықтың құрбандары жайлы әртүрлі деректерді айтады. нақтысы қайсы?, -деген сұраққа Тарих ғылымдарының докторы, профессор Талас Өмірбековтың келтірген дәлелдеріне тоқталып көрейік. Мұрағатта отырмаған тарихшылар ашаршылық жайында нақты деректер жоқ деп жатады, ол-жалған. Мал басы 1930 -жылы 1 -маусымда 39 миллионнан астам болды. Есеп дәлме-дәл жүргізіліп отырды. Себебі, әр жылдың 1 -маусымында мал саны есебі өткізілетін. Осы ретте халық санағы да жүргізілетін. 40 миллионға жуық малдан ашаршылық біткенше 4 миллионға жуығы ғана қалды. Менің қолымда Мәскеудің орталық экономика мұрағатынан алып келген 1931-1937 -жылдар аралығындағы халық саны қанша болғандығы жөніндегі нақпа-нақ деректер де бар. 1930 -жылы 1 -маусымда қазақстанда ауылдың халқы 5 миллион 873 мың болса, оның 4 миллион 800 мыңы қазақтар болған. Мұны отырықшыландыруға байланысты қазақтардың есебін жүргізген деректерден алып отырмыз. Сол кездері 726 мың шаруашылықты отырықшыландырған. Сол 5 миллион 873 мың адамнан 1933 -жылы 2 миллион 493500-і ғана қалған. 3 миллион 379500 адам жоқ болған. Мұныңбір миллионға жуығы-босқындар деген дерек те бар!
4.Қазіргі мал шаруашылығының жағдайы қалай, сын көтере ме?
Кезінде, Қаздауысты Қазыбек би бабамыз:
Біз қазақ деген мал баққан елміз,
Бірақ, ешкімге соқтықпай, жай жатқан елміз.
Жеріміздің шеті жау баспасын деп,
Найзаға үкі таққан елміз!….. деген екен. Дана бабамыз айтқандай қазақ халқы ықылым заманнан күні бүгінге дейін, өзінің тұрмыс тіршілігінде бес түлік малынан қол үзбеген халық. Сонау тоқсаныншы жылдардағы асығыстықпен қабылданған жекешелендірудің зардабын, бүгінде ауыл халқы тартып отыр деуге болады. Олай дейтініміз сол жылдардағы 32 миллион басты мал, бүгінде құрдымға кетті деуге негіз бар. Бір кездері одақ қорына 330 мың тонна ет жіберіп отырған Қазақстанның кешегі даңқы, бүгінде келмеске кеткендігін көреміз.
Әр халықтың өзіне тән кәсібі, соған лайықты тұрмыс ерекшеліктері бар. Қазақ халқы үшін олардың ата кәсібі болған мал шаруашылығы, қай кезеңдерде де олармен бірге жасасып келген, әрі әлі де жалғасын табуда. Осы орайда Ауылшаруашылығын дамыту, оның ішінде мал шаруашылығына басты назар аудару қажет екендігі бүгінгі күннің өзекті мәселелерінің бірі болуға тиісті. Жоғарыда айтқанымыздай қазақ халқының басым бөлігінің ауылда тұратындығын ескерсек те, ауылдық елді мекен тұрғындарының әлеуетін көтерудің бірден -бір тиімді жолы, осы мал шаруашылығын дамыту екендігін ескеруіміз қажет. Біз тек ғана жер асты қазба байлықтарымызға сүйеніп, елдің дамуын жалғастыра береміз деу бекершілік. Қазба байлық, жыл сайын өзінен өзі өсіп, өнім беретін мал, немесе егістік алқабы емес. Оның да таусылатын өлшемі, уақыты бар! Осы үшін де қазақ халқын ата кәсібі мал шаруашылығынан қол үздіруге болмайды. Қазақ халқының: «Бірінші байлық денсаулық, екінші байлық ақ жаулық, үшінші байлық он саулық», -деген мәтелі де бекер айтылмаса керек. Қалай десек те, бүгінгі қазақтың әл-ауқатын жақсартатын, оларды әлеуметтік тапшылықтан құтқаратын сала, тек ғана осы мал шаруашылығы екендігі белгілі. Төскейде төрт түлігі сай болса ғана, ауылдық елді мекендегі қазақтардың тұрмысы түлемек. «Еліңнің ұлы болсаң, еліңе жаның ашыса, адамзаттық намысың болса, қазақтың ұлттық жалғыз мемлекетінің нығайып-көркеюі жолында жан теріңді сығып жүріп, еңбек ет. Жердің де, елдің де иесі өзің екеніңді ұмытпа! Елдік те, ерлік сияқты сын сағатта танылады. Ел бірлігі – ең асыл қасиет!», -деп Елбасымыз Нұрсұлтан Әбішұлы Назарбаев айтқандай, ендігі жерде дархан даламызды гүлдендіру тек ғана өз қолымызда екеніндігін ұмытпауымыз керек! Қысқасы, қаланы түрлендіріп, дархан далмызды құлазытпайық! Түптеп келгенде қалалықтарды, сол дархан даланың мыңғырылған төрт түлігі асырайтынын ұмытпайық, ағайын!
ҚР Журналистер одағының мүшесі
Көрілу саны: 2 112
Ж. ТҮЙМЕБАЕВ ФРАНЦИЯНЫҢ ҚАЗАҚСТАНДАҒЫ ЕЛШІСІМЕН КЕЗДЕСТІ
ТҮРКІСТАН: АУЫЛ ШАРУАШЫЛЫҒЫНА ПОЛЬША ТЕХНОЛОГИЯСЫ ЕНГІЗІЛЕДІ
ҚР Ауыл шаруашылығы министрлігі астық бағасын жариялады
Ж.Түймебаев: Қымбат тарифті төмендету арқылы арзан…
← Танымал өнер тарландары қайырымдылық концертін берді
Исламдағы әйелдің орны-6 →
20 thoughts on “Келешекте қазақстан халқын сәулетті қаласы асырай ма, әлде дархан даласы асырай ма?!”
30.11.2016 at 17:48 +06
Оқып шықтым, көтерілген мәселе өте орынды әрі өзекті. Сырт көз сыншы дегендей кейбір шет елдік азаматтардың айтуына қарағанда, жеке кәсіпкерлікпен бола ма? әлде мал шауашылығымен айналысасың ба? Қазақстанда әлі де болса мол мүмкіндік, ашық кеңістік баршылық дейтін көрінеді. Ал біздерде еш мүмкіндік жоқ, бәрі тығындалып қалған деген пікір бар ғой. Керемет табыс таппаса да ауыл халқы әйтеуір күнін көріп келеді. Болашақта қоғам дамып, қаладағыдай жағдай жасалса деп ойлаймын.Ал қортынды пікірім, түбі ауыл дамыйды, көтеріледі, қала халқын сапалы, табиғый өніммен қамтамасыз етеді деп ойлаймын.
01.12.2016 at 13:20 +06
Аға өте керемет жазыпсыз, әр қазақты ойландырар жайт. Әрине қазақты дархан даласы төрт түлік малы, жайқалған егіні асырайды. Тек еліміздің сәулетіне көптеп көңіл бөліп кеткен сияқтымыз. Түйер ойыңыз көп, жазарыңыз таусылмасын. Елін сүйген, елінің болашағына алаңдайтын сіздей азаматтарымыз көп болғай, аман болыңыз, ауырмаңыз Аға!
01.12.2016 at 13:21 +06
Kazakti kalasi da dalasi da asiraidi…
01.12.2016 at 19:05 +06
Каласы не береді, жарайды коркейе берсін, қазақ жеримен бай
01.12.2016 at 19:07 +06
Ия ағасы оте орынды ойыныз. Бұган бәрі косылады деп ойлаймын. Әр Қазақтың ойындағыны жақсы жеткізипсіз.
01.12.2016 at 19:40 +06
Иа дурыс айтасыз Бағдал аға денініз сау боп жазарыңыз таусылмасын. Осындай сәулетті каламыз болса келешек ұрпакымызға керек емес бе?
01.12.2016 at 20:29 +06
Өте дұрыс айтасыз, ақпараттар да тамаша екен!
Түйсігі бар адамға терең ой салар пост екен!!!
01.12.2016 at 21:24 +06
Біз бірінші бұрынғы Ата бабаларымызға рахмет айтуымыз керек.қаншама ұланғайыр жер қалдырған. Соның қадірін ұрпақ жақсылап білсе ғой шіркін. Әлі де ұлы далаың қадірін жақсылап білейікші.. Ертең келесі ұрпаққа не деп айтасыздар. Әрине, қазақты ұлы даласы асырайды..
01.12.2016 at 22:00 +06
Ауылмен каланын байланысы жаксы болсын. Акша көп болсын, халкымыз отаншыл болсын.
02.12.2016 at 10:14 +06
Бағдал ағатай, қаламыңыз қолыңыздан түспесін! Сіздің жазбаңызды көріп қуанып қалдым ғой. Аман болыңызшы!
02.12.2016 at 10:35 +06
Ассалаумағалейкум Аға түсінгенге керемет!
Алты құлаш арқандай алшан басып жүрген ұл қызды еркелеткен осы дархан далам,
Аты шулы астананы өркендеткен осы дархан далам,
Ата бабамды мəңгілікке бөлеп жатқан осы дархан далам,
Айтындаршы ағайын басқа немен арқаланам.
02.12.2016 at 15:54 +06
Мақалада көтерілген мәселеге көңіл бөліп, өз ой пікірлеріңізді қосып жатқан баршаларыңызға көп рахмет! Осы тектес тақырыптардың бәрі де елімізжің келешегі, ұрпағымыздың болашағы, қаламыздың гүлденуі, ауылымыздың көркеюі тұрғысынан айтылып жатқан мәселелер. Бұл еліміздің әрбір азаматын толғандыруға тиісті, әрі әрбір азамат азаматтық тұрғыда мұндай мәселелерге бей-жай қарамауы керек деп ойлаймын. Баршаларыңызға рахмет!
02.12.2016 at 19:36 +06
hurmetti aga ote kurdeli tahirip hozgapsiz, keremet!
02.12.2016 at 20:00 +06
02.12.2016 at 23:04 +06
Əр қазақ баласын ойландыратын тамаша туынды екен, шабытыңызға шабыт қосылсын
09.12.2016 at 20:34 +06
Көпті көргендер дұрыс айтады. Мақалаңыздан маңызды біраз деректерді көрдім. Қазақтың жеріне деген алаңдаушылығыңызда бұл даланың әрбір перзентінің үні жатыр. Жер – қасиет. Жер – кие. Жерді сақтау үшін көздің жасы сарқылып, ғасырлар бойы қан төгілді. Ендеше оны сату – сатқындық. Сол киені қадірлей білсек екен. Қаланы асырайтын – дала депсіз. Кең даланы жақсы көрмейтін қазақ жоқ. Қазаққа кеңдікті үйреткен де, кең мінезді берген де дала. “Кең болсаң – кем болмайсың!” деген. Дұрысы, ешкімнен кем болмайық. Авторға алғыс!
12.12.2016 at 12:41 +06
Əссəлəəму ғəлəйкум аға, өте манызды мəселені талқыға салып отырсыз!
12.12.2016 at 12:42 +06
Өте маңызды мәселені көтеріп отырсыз аға. Бұл әрбір қазақтың санасында жүрген дүние. Билік соңғы кезде ауыл шаруашылығын дамытуға қомақты қаржы бөле бастады. Бірақ сол қаржы қарапайым шаруаның қолына оңайлықпен тимейді. Жергілікті аудан ауыл әкімдерінің тамыр таныстары мен сыбайластарына үлестіргеннен қалған жұғыны ғана шаруаға тиеді, бұл шындық! Бөлінген қаржының жұмсалуына қойылатын талап, тексеріс деген жоқтың қасы. Сондықтан қаржының жұмсалуына қадағалауды күшейту керек деп ойлаймын..
13.12.2016 at 19:31 +06
Мақаламның ұзын сонар екедігіне қарамастан, назар аударып алтын уақыттарыңызды бөліп, ой түйе отырып жазған пікірлеріңізді оқып марқайып отырмын, ағайын! Біз үшін әрбір жазбамыз сіздердің ойларыңыздан шығып жатса болғаны, ол еңбегіміздің ақталғаны болар еді. Құнды пікірлеріңіз үшін көп рахмет, құрметті оқырмандарым! Баянды да бақытты болыңыздар!
27.01.2017 at 0:35 +06
Қазақтың рухы да, жігері де даласында. Сайын даланы еркін жайлаған қазақтың рухы әрқашан асқақ еді, ой толғамы еркін еді. Бүгін белгісіздік………………. Қалаға тығылған қазақ – енді қазақ бола аламыз ба, әлде көлеңкеміз қалама?
Пікір үстеу Жауапты болдырмау
Э-пошта мекенжайыңыз жарияланбайды. Міндетті өрістер * таңбаланған
Халықаралық «Qazaqstan dauiri» қоғамдық-саяси газеті
Пошив казахских национальных костюмов в Алматы
Ел берекесін қашырмайтын, халқын ашындырмайтын, антына адал сайыпқыран Президент керек!
Президент сайлауы деген үлкен науқан. Себебі ел мен жердің тағдыры — бір адамның қолына тапсырылады. Жаңа сайланған Президент ата заңымызға
«ҚАЖЫҒАН» МЕКТЕПТЕ ДАРЫНДЫ БАЛАЛАР ӨСІП КЕЛЕДІ… «Qazaqstan dauiri» газеті мен «Мөлдір бұлақ» журналы Қажымұқан ауылында
Ө.ШӨКЕЕВ: АЛДЫМЕН АУЫЛ-АЙМАҚТЫ КӨРКЕЙТУІМІЗ ҚАЖЕТ
Түркістанға Саха республикасынан журналистер келді
ТҮРКІСТАН: МАҚТААРАЛДА 35 МЫҢ ГЕКТАР ЖЕРГЕ МАҚТА ЕГІЛЕДІ
Бауыржан Момышұлының қанатты сөздері.
ТҮРКІСТАНДА САУДА ОРЫНДАРЫ ҚАЛА СЫРТЫНА КӨШІРІЛЕДІ
Дания Еспаева көтерген бұл өзекті мәселе оңынан шешілгені бүгін белгілі болды.
Павлодар облысының ардагерлеріне Жеңіс күніне орай жарты миллион теңге сыйлық беріледі
ТҮРКІСТАН: ТӨЛЕБИ АУДАНЫНДА ТӘУЛІГІНЕ 100 ТОННА АСФАЛЬТ-БЕТОН ӨНДІРЕТІН ЗАУЫТ ІСКЕ ҚОСЫЛАДЫ
ТҮРКІСТАНДА «АМАНАТ» АЗАМАТТЫҚ АЛАҢЫ ЖҰМЫСЫН БАСТАДЫ
Ж. ТҮЙМЕБАЕВ ФРАНЦИЯНЫҢ ҚАЗАҚСТАНДАҒЫ ЕЛШІСІМЕН КЕЗДЕСТІ
ТҮРКІСТАН: АУЫЛ ШАРУАШЫЛЫҒЫНА ПОЛЬША ТЕХНОЛОГИЯСЫ ЕНГІЗІЛЕДІ
ҚР Ауыл шаруашылығы министрлігі астық бағасын жариялады
Ж.Түймебаев: Қымбат тарифті төмендету арқылы арзан…
Бай болғыңыз келе ме? (48 318)
Қазақстанның тәуелсіздігіне – 25 жыл! (22 862)
Ездің ұрпағы жасық болады (19 468)
Жазықсыз жандар саясат құрбанына айналмасын! (14 881)
Намысыма күнде қамшы тиеді. (14 857)
Неге Жапониядан үлгі алмасқа…? (14 162)
Құдайды танымау Асанәлі көкеме лайық іс пе еді? (13 943)
«Үштілділік – қазақ мектептерін жою мақсатында жасалған жоспар» (11 381)
Елбасымызға, Білім және ғылым министрлігіне мыңдаған ата-аналар, ҚТЛ түлектері, шәкірттері алғыс айтады (10 524)
Жазықсыз жандар саясат құрбанына айналмасын! 102 comments
Халқым, саған айтам, билік, сен тыңда! 34 comments
Қазаннан қақпақ кетсе – иттен ұят кетеді! 22 comments
Тоқалды күндес деп санау дұрыс па? 20 comments
Келешекте қазақстан халқын сәулетті қаласы асырай ма, әлде дархан даласы асырай ма?! 20 comments
Қазақстан Республикасындағы Түркия мемлекетінің елшісі Невзат Уянык мырзаға! 19 comments
«Жалтақтап,жағымпазданғанша» – «Үкілеп үміт артқан» халқыңды ойлан! 17 comments
Елдіктің қадірі осындайда сезіледі… 16 comments
Сақалын сатқан кәріден еңбегін сатқан бала артық 16 comments
Төскейде малы мыңғырған Моңғолия (Фото)   16 comments
Создание сайта, реклама в интернете minialgo.kz +77015481827 WhatsApp
Copyright © 2019 “ЕлАна” әлеуметтік, қоғамдық-танымдық сайты. All rights reserved.
Theme: ColorMag by ThemeGrill. Powered by WordPress.